Τροποποιημένη πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που παρατείνει την ισχύ του κανονισμού (ΕΚ) αριθ. 443/97 σχετικά με τις δράσεις ενίσχυσης των εκριζωθέντων πληθυσμών στις αναπτυσσόμενες χώρες της Ασίας και της Λατινικής Αμερικής

(υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

A. Αρχές

Στις 15 Σεπτεμβρίου 1999, η Επιτροπή υπέβαλε πρόταση για κανονισμό του Ευρωπαϊκού Κοινοβουλίου και του Συμβουλίου που παρατείνει την ισχύ του κανονισμού (ΕΚ) αριθ. 443/97 σχετικά με τις δράσεις ενίσχυσης των εκριζωθέντων πληθυσμών στις αναπτυσσόμενες χώρες της Ασίας και της Λατινικής Αμερικής (COM(1999)443 τελικό - C5-0146-1999 - 1999/0194(COD)

Στις 14 Μαρτίου 2000, δημοσιεύθηκε η έκθεση της Επιτροπής Συνεργασίας και Ανάπτυξης του Ευρωπαϊκού Κοινοβουλίου. Η εν λόγω έκθεση, η οποία περιλαμβάνει τέσσερις τροποποιήσεις στην πρόταση της Επιτροπής της 15ης Σεπτεμβρίου 1999, εγκρίθηκε σε πρώτη ανάγνωση από το Ευρωπαϊκό Κοινοβούλιο, στις 4 Μαΐου 2000.

Με την ευκαιρία αυτή, o υπεύθυνος επίτροπος υπέβαλε την πρότασή της για κάθε τροποποίηση, αναφέροντας ότι γίνονται όλες δεκτές.

Κατά συνέπεια, η Επιτροπή προετοίμασε μια τροποποιημένη πρόταση.

B. Εξήγηση των τροποποιήσεων

Η Επιτροπή δέχθηκε τις τέσσερις τροποποιήσεις που υπέβαλε το Ευρωπαϊκό Κοινοβούλιο.

Για την πρώτη τροποποίηση, ο επίτροπος προσδιόρισε ότι η ανεπίσημη εκδοχή της έκθεσης δραστηριότητας διαβιβάστηκε στην Επιτροπή Ανάπτυξης και Συνεργασίας του Ευρωπαϊκού Κοινοβουλίου και ότι η επίσημη διαβίβασή της θα γίνει κατά τη διάρκεια του μηνός Ιουνίου.

Οι τροποποιήσεις δύο και τρία έγιναν δεκτές γιατί αντικατοπτρίζουν το διοργανικό πλαίσιο συνεργασίας στο επίπεδο της δημοσιονομικής πειθαρχίας και της επιτροπολογίας.

Η τέταρτη τροποποίηση έγινε επίσης δεκτή γιατί η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο ανεξάρτητη αξιολόγηση το Σεπτέμβριο του 2000.

1999/0194 (COD)

Τροποποιημένη πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που παρατείνει την ισχύ του κανονισμού (ΕΚ) αριθ. 443/97 σχετικά με τις δράσεις ενίσχυσης των εκριζωθέντων πληθυσμών στις αναπτυσσόμενες χώρες της Ασίας και της Λατινικής Αμερικής

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 179, παράγραφος 1

την πρόταση της Επιτροπής [1]

[1] ΕΕ C 021 E της 25.1.2000 σ. 5

που αποφασίζει σύμφωνα με τη διαδικασία που προβλέπεται στο άρθρο 251της συνθήκης [2]

[2] έση του Ευρωπαϊκού Κοινοβουλίου της 4.5.2000

Εκτιμώντας :

(1) ότι η ισχύς του κανονισμού (ΕΚ) αριθ. 443/97 του Συμβουλίου σχετικά με τις δράσεις ενίσχυσης των εκριζωθέντων πληθυσμών στις αναπτυσσόμενες χώρες της Ασίας και της Λατινικής Αμερικής λήγει στις 31 Δεκεμβρίου 1999.

(2) ότι φαίνεται σκόπιμο να παραταθεί η ισχύς του κανονισμού έως τις 31 Δεκεμβρίου 2000 και να εγκριθεί, συγχρόνως, το ποσό της χρηματοδοτικής αναφοράς καθώς και η σχετική με αυτό περίοδος, όπως αναφέρεται στην παράγραφο 1 του άρθρου 6 του κανονισμού (ΕΚ) αριθ. 443/97.

(3) ότι ο κανονισμός (ΕΚ) 443/1997 προβλέπει ότι η Επιτροπή υποβάλει ετήσια έκθεση στο Ευρωπαϊκό Κοινοβούλιο κιαι στο Συμβούλιο. ότι πρέπει η εν λόγω έκθεση να είναι διαθέσιμη πριν από την έγκριση του παρόντος κανονισμού.

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το άρθρο 14, δεύτερο εδάφιο, του κανονισμού (ΕΚ) αριθ. 443/97 του Συμβουλίου αντικαθίσταται από το εξής κείμενο: "εφαρμόζεται έως τις 31 Δεκεμβρίου 2000"

2. Το άρθρο 6, παράγραφος 1, του κανονισμού (ΕΚ) αριθ. 443/97 του Συμβουλίου αντικαθίσταται από το εξής κείμενο:

"1. Η εκ μέρους της Κοινότητας χρηματοδότηση των δράσεων, σύμφωνα με το άρθρο 1, καλύπτει περίοδο πέντε ετών (1996-2000).Το χρηματοδοτικό πλαίσιο για την εφαρμογή του παρόντος προγράμματος, για την περίοδο 1996 έως 2000 ανέρχεται σε 280 εκατομμύρια ευρώ. Οι ετήσιες πιστώσεις εγκρίνονται από την αρμόδια για τον προϋπολογισμό αρχή στα πλαίσια των δημοσιονομικών προοπτικών."

3. Το άρθρο 10, παράγραφος 2, του κανονισμού (ΕΚ) αριθ. 443/97 του Συμβουλίου αντικαθίσταται από το εξής κείμενο:

"2. Κάθε φορά που γίνεται αναφορά στο παρόν άρθρο, εφαρμόζεται το άρθρο 4 της απόφασης 1999/468/ΕΚ [3] του Συμβουλίου, τηρουμένων των διατάξεων των άρθρων 7 και 8. Η περίοδος που αναφέρεται στο άρθρο 4, παράγραφος 3 της απόφασης 1999/468/ΕΚ καθορίζεται σε ένα μήνα."

[3] ΕΕ L 184 της 17.7.1999, σ. 23

Άρθρο 1α

Τέσσερις μήνες τουλάχιστον πριν από την λήψη της ισχύος του κανονισμού (ΕΚ) αριθ. 443/97 του Συμβουλίου, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο γενική έκθεση αξιολόγησης για τη διαχείριση του προγράμματος, η οποία προσδιορίζει τα ισχυρά και τα ασθενή σημεία και διατυπώνει συστάσεις με σκοπό να βελτιωθούν τα αποτελέσματα του προγράμματος.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη και ισχύει άμεσα σε κάθε κράτος μέλος.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Η Πρόεδρος Ο Πρόεδρος